Viktor Yanukovych

Si Viktor Fedorovych Yanukovych (, ; ; namundag 9 Julyo 1950) sarong  dating politiko na nagtukaw bilang ikaapat na presidente nin Ukraine poon 2010 sagkod na siya hinaklas sa pwesto bunga kan Rebolusyon nin Dignidad kan 2014, pagkatapos kan mga  bulan nin mga protesta kontra sa saiyang pagtukaw komo presidente. Poon 2006 abot 2007 siya an primer ministro nin Ukranya; siya nagsirbe man sa pwestong ini poon Nobyembre 2002 sundo Enero 2005, na may halipot na interupsyon kan Desyembre 2004. Siya  nag'eestar sa Rusya poon pa kan siya pinatalsik sa pwesto kan 2014.

Si Yanukovych gobernador nin Donetsk Oblast kan Subangan Ukraine poon 1997 abot 2002. Siya Primer Ministro nin Ukranya poon 21 Nobyembre 2002 abot 7 Desyembre 2004 asin poon 28 Desyembre 2004 sundo 5 Enero 2005, sa irarom ni Presidente Leonid Kuchma. Si Yanukovych enot nag'dalagan komo presidente kan 2004: nakaantos siya sa runoff election asin enot ngonang nadeklarang guminana kontra sa dating Prime Minister Viktor Yushchenko. Alagad, an eleksyon dakul soboot pandaraya' asin pagpatakot sa mga botante. Mga reklamong ini nagsabrit nin mahiwas na protesta asin an Independence Square kan Kyiv nagkuno-kuno sa mga nagpoprotesta mala ta ini nabansagan na Orange Revolution. An Korte Suprema nin Ukranya pignulo an runoff election asin nagmando na magkaigwa nin sarong pang runoff. Si Yanukovych nadaog igdi sa ikaduwang eleksyon ki Yushchenko. Siya nagserbi bilang Primer Ministro poon 4 Agosto 2006 sundo 18 Desyembre 2007, sa irarom ni Presidente Yushchenko.

Toltolan

Mga Presdidente nin UKranya
Mga Primer Ministro nin Ukranya
Mga Gobernador nin Donesk Oblast
Mga Rusong indibidwal sakop kan sanction nin Reyno Unido
Mga Rusong indibidwal sakop nin sanction kan Departamento nin Tesoreriya nin Estados Unidos